અને તાલુકાનો રમતોત્સવ પૂરો થયો. જાત જાતની રમતોના વિભાગમાં શાળાના બાળકોએ ભાગ લીધો હતો. પોતાનું, પોતાના માતા પિતાનું, પોતાની શાળાનું અને ગામનું ગૌરવ વધારવા, બીજાને પછાડીને આગળ નીકળવાની ભાવનાથી નહિ પણ પોતાની ભીતર રહેલી શ્રેષ્ઠતા અને સામર્થ્ય ને દુનિયા સામે મુકવાના આશયથી ઘણા બાળકોએ એમાં હોંશે હોંશે ભાગ લીધેલો. જે દિવસે રમતોત્સવ ની જાહેરાત થઈ અને સ્પર્ધાની તારીખો આવી બસ એ દિવસથી એ શાળાના બાળકો ઉત્કૃષ્ટ દેખાવ કરવા આકરી પ્રેક્ટિસમાં લાગી ગયા હતા.